**Riziká a prínosy vyplývajúce z účasti dieťaťa na aktivitách LK**

**Uvedomujeme si obavy, strach a neistotu, ktoré vyplývajú z toho, že naše aktivity sú v prevažnej miere situované do exteriéru. Deťom poskytujeme maximálny priestor na tzv. dobrodružnú hru s prvkami rizika. Lezieme na stromy, hráme sa v potoku a jeho blízkosti, bádame na lúkach a v blízkom lese. Taktiež pravidelne pracujeme so skutočným náradím (pílkou, nožom, motyčkou, hrabľami a pod.). Sedíme a opekáme, či sa len tak zohrievame pri ohnisku. Užívame si rýchlosť pri behu, skákaní, preliezaní, sánkovaní, bojoch s palicami... Často cestujeme a premiestňujeme sa aj v mestskom prostredí, navštevujeme najrôznejšie inštitúcie a podujatia.**

**Toto všetko je pre detizdrojom radosti zo zážitkov a napĺňaním základných potrieb. Zároveň sa takto, tým najprirodzenejším spôsobom, učíme a získavame dôležitéskúsenosti. Na druhej strane je prirodzené, že sa s tým spája aj zvýšené riziko úrazu, poranenia, nepríjemného prekvapenia a pod. Preto pracujeme s metodikou, ktorá sa práve v prostredí detských lesných klubov, alebo lesných materských škôl bežne používa vo viacerých krajinách sveta. Prínosy definujeme v súlade s „Adaptáciou výkonových štandardov“, čo je metodický materiál pre plánovanie výchovno-vzdelávacej činnosti v materských školách (vydal Štátny pedagogický ústav, 2016).**

**Téma strachov, obáv a neistoty je prirodzená a my sa jej nevyhýbame. Je to téma, ku ktorej sa pravidelne vraciame a budeme vracať. Ak máte akékoľvek podnety, otázky, návrhy k tejto diskusii, neváhajte a určite ich pomenujte nahlas. Určite si nájdeme čas a budeme ich spoločne riešiť, hovoriť o nich. Každý podnet, každá otázka, každý návrh majú svoj význam a je dôležité o nich spoločne diskutovať.**

**HODNOTENIE RIZÍK A PRÍNOSOV**

|  |  |  |  |  |  |  |  |
| --- | --- | --- | --- | --- | --- | --- | --- |
| Riziko (konkrétny popis zdroja rizika) | Následky (čo hrozí, spresnenie komu, kedy...) | P | N | Miera rizika | Prínos | Opatrenie | Revízia |
| Oheň vonku | Popálenie rôznym spôsobom, napr. ublíženie tlejúcim papekom sebe/druhému | 2 | 3 | 6 | * Určí objekt na základe popisu polohy, opíše polohu objektu, umiestni predmet podľa pokynov a dá pokyn na umiestnenie predmetov pomocou výrazov hore, dole, vpredu, vzadu, nad, pod, pred, za medzi, na, v, pod, v strede... * Odhadom aj meraním porovná predmety podľa určeného kritéria (dĺžka, výška, šírka, hrúbka, váha), výsledok vysloví pomocou stupňovania prídavných mien (dlhší, kratší, širší, nižší, užší, ľahší, ťažší...). * Opíše vybrané prírodné javy a podmienky zmeny ich fungovania na základe vlastného pozorovania a skúmania (svetlo a tiene, teplo a horenie, topenie a tuhnutie, vyparovanie, rozpúšťanie, zvuk, sila, pohyb...). * Prosociálne správanie (napr. požiada o pomoc a poďakuje, poskytne iným pomoc, podelí sa o veci | * Pravidelné pripomínanie kľúčových pravidiel. * Sprievodkyne/covia ovládajú základné postupy prvej pomoci pri popálení. * Ohnisko je ohraničené dostatočne veľkými kameňmi a pri horiacom ohni je vždy min. jeden dospelý. * Z ohňa nik nevyberá uhlíky ani horiace kusy. Oheň na konci vždy dôkladne uhasíme. * Pri ohnisku je nádoba s vodou. |  |
| Prírodniny, niektoré potenciálne nebezpečné (kamene, piesok, blato, hlina, ľad, sneh, šišky, konáriky, papeky...)  Pracovné náradie | Porezanie, zarezanie, seknutie, prepichnutie, odreniny, ublíženie sebe/druhému  Bolestivé údery, škrabance, vniknutie do oka, nosa, úst vdýchnutie... | 3 | 2 | 6 | * Jemná a hrubá motorika. Pri pracovných činnostiach drží náradie správnym spôsobom a vyvíja primeraný tlak na podklad, udržuje správnu polohu tela, koordinuje pohyby rúk zrakom. * Na základe vedomostí a skúseností predvída situácie, formuluje očakávania/následky, opisuje vlastné predstavy. * Určí (označí) predmet na základe popisu polohy pomocou slov a slovných spojení: hore, dole, vpredu, vzadu, za, pred... * Odhadom aj meraním porovná dva predmety podľa veľkosti (dĺžka, výška, šírka, hrúbka...). Výsledok porovnania vysloví pomocou stupňovania a prídavných mien ( dlhší, kratší, širší, užší...). * Praktické zručnosti: zatĺkanie klincov - odstup, tvorenie hriadok, jamky na sadenie rastlín – určitá hĺbka, sadenie rastlín, príprava dreva na mostík cez potok – rovnako dlhé dosky, príprava dreva na oheň... * Vytvorí jednoduchý výrobok a pomenuje jeho účel. * Jednoducho popíše postup zhotovenia vybraných výrobkov. * Manipuluje s drobnými predmetmi a rôznymi materiálmi. * Rozlišuje využitie pracovného náradia. * Pozorovaním a priamou interakciou s pôdou pozná jej vlastnosti, živočíchy, ktoré v nej žijú, množstvo vody, ktoré obsahuje (suchá/vlhká/mokrá). * Sústredí sa na činnosť na základe zapojenia vôľových vlastností. * Spozná (rôznymi zmyslami) a vie pomenovať rôzne prírodné materiály (drevo, kameň, rastliny, voda, pôda...). * Rešpektuje dohodnuté pravidlá spoločensky prijateľného správania. * Správa sa ohľaduplne k deťom aj dospelým. * Rozlišuje vhodné a nevhodné správanie. * Identifikuje zdravie ohrozujúce situácie. * Poprosí a poďakuje za pomoc. * Uvedomuje si na elementárnej úrovni dôsledky svojho správania. * Orientácia v priestore. * Kreslenie geometrických tvarov (napr. do hliny papekom, na drevo uhlíkom...). * Opisuje obsah kresby – komunikácia, slovná zásoba. * Nakresliť, rozlíšiť, pomenovať rovnú/krivú čiaru. * Realizuje rytmický sprievod k riekankám a piesňam. * Vymenúva rôzne prírodné materiály, vhodne ich využíva pri modelovaní objektov, opisuje ich rôzne vlastnosti. * Podľa návrhu (schémy, náčrtu, predlohy) zhotoví objekt. | * Pravidelné pripomínanie kľúčových pravidiel. * Sprievodkyne/covia ovládajú základné postupy prvej pomoci pri úrazoch. * S prírodninami narábame bezpečne, zvlášť s tvrdými a ostrými. * Tie s vyššou hmotnosťou dvíhame len do výšky pásu. * Používame veľkosťou primerané náradie pre deti, ktoré je plne funkčné. * Komunikácia s deťmi o správnom využívaní a používaní náradia – ukážky. * Pri práci s náradím je prítomná vždy min. jedna dospelá osoba. * Deti si náradie požičiavajú s vedomím dospelého a vracajú ho na určené miesto. * Náradie slúži len k určenej práci a vo vymedzenom priestore. * Pokiaľ sú deti mimo maringotky, je vonku a na dohľad vždy min. jedna dospelá osoba. |  |
| Cyklisti, autá, lesné stroje | Zrazenie, úrazy rôzneho druhu | 2 | 3 | 6 | * Identifikuje a opíše nebezpečné a rizikové situácie v okolí maringotky. * Dodržiava špecifické pravidlá správania sa chodca na lesných cestách. * Pozná rôzne druhy dopravných prostriedkov a aj špeciálnych i zriedkavých strojov. | * Pravidelné pripomínanie kľúčových pravidiel. * Označenie – Pozor deti! * Na cestu nad maringotkou idú deti len s vedomím a v sprievode dospelého. |  |
| Potok | Prechladnutie, porezanie, šmykľavé – pád – úrazy rôzneho druhu | 2 | 1 | 2 | * Veľa z uvedeného vyššie ohľadom merania, porovnávania predmetov... * Triedy predmety, objekty, prírodniny na základe rôznych vlastností. * Rozpráva o prírodných reáliách známeho okolia. * Identifikuje prvky počasia a realizuje pozorovania zmien. * Uvádza príklady, kde všade v prírode sa nachádza voda. * Pozná význam vody pre rastliny, živočíchy, človeka. * Uvádza príklady javov, v ktorých je možné vnímať prítomnosť vody. | * Pravidelné pripomínanie kľúčových pravidiel. * Do potoka vstupujeme len v kroksoch alebo gumákoch – výnimočne, po dohode s dospelým, aj bosý. * Kamene a prírodniny vo vode sa tam snažíme ponechať, lebo vieme, že na nich a pod nimi žijú väčšie či menšie zvieratká. |  |
| Schody od cesty | Pošmyknutie, pád – úrazy rôzneho druhu | 3 | 1 | 3 | * Učí sa bezpečne chodiť hore a dole schodmi. * Učí sa vnímať rozdiely povrchu schodov v rôznom počasí a prispôsobuje svoj pohyb po schodoch vlastnosti povrchu. | * Pravidelné pripomínanie kľúčových pravidiel. * Posyp prírodnými a prirodzenými zdrojmi, napr. piliny na zľadovatené úseky chodníka, schodov a pod. |  |
| Schody do jurty | Pád – úrazy rôzneho druhu | 2 | 1 | 2 | * Učí sa bezpečne chodiť hore a dole schodmi. * Učí sa vnímať rozdiely povrchu schodov v rôznom počasí a prispôsobuje svoj pohyb po schodoch vlastnosti povrchu. | * Pravidelné pripomínanie kľúčových pravidiel. * Na schodoch nenechávame voľne pohodené žiadne predmety, náradie, prírodniny. * Presúvame sa po nich bezpečne, pomaly a s ohľadom na ostatných. |  |
| Lesné plody a rastliny v okolí | Otrava rôzneho stupňa | 2 | 1 | 2 | * Pozná potravinový a technický úžitok niektorých rastlín, húb a plodov. * Uvádza rôzne životné prejavy rastlín (klíčenie, rast, rozmnožovanie...). * Opisuje podmienky pre rast rastlín. | * Pravidelné pripomínanie kľúčových pravidiel. * Sprievodkyne/covia ovládajú základné postupy prvej pomoci pri otravách. * Na hru a zábavu využívame v prvom rade plody a rastliny padnuté na zem. * Lesné plody ochutnávame vždy len s vedomím dospelého a snažíme sa ich umyť. * Pravidelne si varíme čaj, či pripravujeme chuťovku z plodov a rastlín, ktoré bezpečne poznáme. |  |
| Divé zvieratá | Uštipnutie, uhryznutie, šok | 2 | 2 | 4 | * Odlišuje živé od neživých súčastí prírody. * Identifikuje rôznorodosť živočíšnej ríše. * Identifikuje niektoré životné prejavy živočíchov. * Na základe pozorovania identifikuje rozdiely medzi živočíchmi (pohyb, potrava, iné špecifiká, vzťah k človeku...). * Rozpoznáva mláďatá rôznych živočíchov. * Opíše spôsoby starostlivosti o niektoré živočíchy. | * Pravidelné pripomínanie kľúčových pravidiel. * Aspoň raz za rok, ideálne v septembri, navštívime veterinára, alebo on zavíta do LKM – debata o zvieratách, ktoré môžeme stretnúť v lese, čo ak sa zdajú „krotké“, čo ak nájdeme uhynuté zviera, čo osi, včely, kliešte... * Niektoré zvieratá vieme chytiť do ruky, alebo pozorovacej dózy. Sme pri tom šetrný, opatrný a po chvíli ich vrátime na miesto, kde sme ich našli. * Nájdené mŕtve zvieratá si môžeme obzrieť, nechytáme ich. * Pred jedlom si vždy umývame ruky, teda aj na prechádzke v lese máme so sebou dezinfekčné tekuté mydlo a vlhčené obrúsky. |  |
| Psy, mačky | Vyskočenie – šok, úrazy rôzneho druhu, uhryznutie | 3 | 2 | 6 | To isté, čo je uvedené vyššie. | * Pravidelné pripomínanie kľúčových pravidiel. * Návšteva u veterinára – debata o psoch, ako sa pri nich správať... * Ak chceme pohladiť cudzích psov, vždy sa najprv opýtame človeka, ktorý je s nimi. * Ku Karote a Bambimu sa správame citlivo a šetrne. Nemajú prístup k nášmu jedlu a kŕmime ich len s dovolením sprievodkýň. V ich peliešku ich nevyrušujeme a doprajeme im odpočinok. |  |
| Zatúlanie | Šok, úrazy | 3 | 2 | 6 | * Aktívne a spontánne nadväzuje rečový kontakt s inými osobami. * Používanie jazyka prispôsobuje sociálnym situáciám a vzťahom. * Pozná a dodržuje základné pravidlá dialógu. * Opisuje interiér a exteriér zázemia lesného klubu Mravenisko. * Opisuje známe trasy na základe známych bodov. * Uvedie adresu svojho bydliska. * Pozná verejné inštitúcie v blízkom okolí a ich účel. * Pri opise krajiny používa vhodné výrazy. * Pozná najznámejšie zaujímavosti, pamiatky, prírodné úkazy svojho okolia, regiónu. * Vymenuje niektoré historicky významné objekty v okolí. | * Pravidelné pripomínanie kľúčových pravidiel. * Spoznávanie okolia pri prechádzkach – tvorba detskej mapy a vlastné pomenovanie miest v okolí. * Poznajú názov OZ-ka a LK a Laskomerskej doliny, mená  našich sprievodkýň. * Vysačky s menom a kontaktmi na batohoch – každé dieťa * Spoločný signál, ktorý budú všetci poznať a aj podľa ktorého sa budú môcť v teréne zorientovať. * Hľadať sa vydáva len jeden dospelý, druhý zaisťuje bezpečnosť skupiny detí. Kontaktuje koordinátora LKM a políciu. Koordinátor kontaktuje rodičov. |  |
| Preliezky, hojdačka | Pád, úrazy rôzneho druhu | 3 | 1 | 3 | * Jemná a hrubá motorika. Pri hrových činnostiach udržuje správnu polohu tela, koordinuje pohyby rúk a nôh zrakom. * Na základe vedomostí a skúseností predvída situácie, formuluje očakávania/následky, opisuje vlastné predstavy. | * Pravidelné pripomínanie kľúčových pravidiel. |  |
| Stromy - lezenie | Pád, úrazy rôzneho druhu | 3 | 1 | 3 | * Jemná a hrubá motorika. Pri hrových a dobrodružných činnostiach udržuje správnu polohu tela, koordinuje pohyby rúk a nôh zrakom. * Na základe vedomostí a skúseností predvída situácie, formuluje očakávania/následky, opisuje vlastné predstavy. | * Pravidelné pripomínanie kľúčových pravidiel. * Lezieme čo najbližšie ku kmeňu. Poznáme a vyhýbame sa suchým konárom. Lezieme len vlastnými silami, dospelý nám nepomáha, max. nás istí. |  |
| Piecka v jurte | Popálenie | 3 | 2 | 6 | * Na základe vedomostí a skúseností predvída situácie, formuluje očakávania, opisuje vlastné predstavy (čo sa môže stať a ako sa správať okolo piecky). * Tvorí skupinu predmetov s určeným počtom (vložíme do piecky 2 papeky). * Učí sa dodržiavať vzdialenosť. * Opíše vybrané prírodné javy a podmienky zmeny ich fungovania na základe vlastného pozorovania a skúmania (svetlo a tiene, teplo a horenie, topenie a pod.). * Rešpektuje dohodnuté pravidlá. * Správa sa ohľaduplne k deťom i dospelým. * Vyjadruje pocity zo zážitku, vypočuje rozprávku a príbehy – pozitívne i negatívne (zážitok s ohňom a horúcimi predmetmi, pieckou). * Rozlišuje vhodné a nevhodné správanie. * Požiada o pomoc, keď si to situácia vyžiada a poďakuje za pomoc od druhých. * Uvedomuje si na elementárnej úrovni dôsledky svojho správania. * Pozná význam a využitie piecky. * Jemná motorika. * Identifikuje zdravie ohrozujúce situácie. | * Pravidelné pripomínanie kľúčových pravidiel. * Piecka je ohradená zábradlím. Zakurujú a prikladajú len sprievodkyne, prípadne jedno dieťa s bezprostredným dohľadom dospelého. * Spoločne popisujeme ohrozujúce situácie a úrazy, ktoré môžu byť spôsobené nepozornosťou pri manipulácii s pieckou – na začiatku vykurovacej sezóny a pravidelne počas nej. * Hasiaci prístroj je umiestnený v maringotke. |  |
| Šmýkanie po svahu | Zlomeniny, odreniny, tvrdé nárazy |  |  |  | * Jemná a hrubá motorika. Pri hrových a dobrodružných činnostiach udržuje správnu polohu tela, koordinuje pohyby rúk a nôh zrakom. * Na základe vedomostí a skúseností predvída situácie, formuluje očakávania/následky, opisuje vlastné predstavy. * Rešpektuje dohodnuté pravidlá. * Správa sa ohľaduplne k deťom i dospelým. | * Pravidelné pripomínanie kľúčových pravidiel. * Sprievodkyne/covia ovládajú základne postupy prvej pomoci pri zlomeninách. * Spúšťame sa vtedy, keď je jazdná dráha voľná. |  |

P = pravdepodobnosť: 1 = veľmi nepravdepodobné, 2 = nepravdepodobné, 3 = pravdepodobné

N = následky: 1 = mierne závažné, 2 = závažné, 3 = extrémne závažné

Miera rizika (P x N): 1 = minimálne, 2 = prijateľné, 3-4 = mierne, 5-6 = podstatné, 8-9 = neprijateľné **(Prevzaté od Asociacelesních MŠ, Česká republika)**